Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a társadalombiztosítási nyugellátásról szóló 1997. évi LXXXI. törvény. E törvény pedig egyértelmûen kijelenti, hogy az
Paragraph Index: 161

a társadalombiztosítási nyugellátásról szóló 1997. évi LXXXI. törvény. E törvény pedig egyértelmûen kijelenti, hogy az öregségi nyugdíjkorhatár – megfelelõ idõbeli átmenettel – férfiakra és nõkre egységesen 62 év. Az alkotmányos visszásság gyanúja tehát valójában nem a nyugdíjkorhatár megállapítása körül van – és éppen ezért ebbõl a szempontból annak sincs jelentõsége, hogy az öregségi nyugdíjtól eltérõen, az egyes korengedményes nyugdíjazásra jogosító foglalkozások hány éves korban teszik lehetõvé a nyugdíjazást –, hanem abban, hogy diszkriminációnak tekinthetõ-e az a jogszabályi rendelkezés, amely szerint az öregségi nyugdíjkorhatárt már betöltött – sõt többnyire már nyugdíjba vonult, de a közszférában még továbbra is köztisztviselõként vagy közalkalmazottként foglalkoztatottak közszolgálati jogviszonya – státusza – a 65. életév betöltésével megszûnik. I. A hátrányos megkülönböztetés tilalmát a legmagasabb szintû törvényünk, az Alkotmány 70/A. § (1)–(2) bekezdése mondja ki: „(1) a Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül. (2) Az embereknek az (1) bekezdés szerinti bármilyen hátrányos megkülönböztetését a törvény szigorúan bünteti.” Ez a szabályozás egyenlõ elbánást biztosít a Magyarország területén tartózkodó minden személy számára, és védelmet nyújt a diszkriminatív cselekedetekkel és bánásmóddal szemben. Azt, hogy konkrétan mi minõsül diszkriminációnak a jogrendszer egészére nézve, azt az egyenlõ bánásmódról és az esélyegyenlõségrõl szóló külön törvény, a 2003. évi CXXV. törvény (Egyb. tv.) határozza meg. E jogszabály taxatíve felsorolja, hogy mely magatartások sértik az egyenlõ bánásmód követelményét, illetve melyek azok, amelyek a hátrányos megkülönböztetés tilalmába ütköznek.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes